Tin Deic Douh 1:1-12 



Tin-Hungh zeix lungh zeix ndau 

^ ^Dongh cor Tin-Hungh jiez 

X gorn zeix lungh zeix ndau wuov 



zanc, 



^baamh gen maiv maaih 
haaix nyungc mou zeiv, 
yaac maiv maaih yietc 
nyungc ga'naaiv yiem. Wuom 
gu'nguaaic mapv hmuangx 
nyei. Tin-Hungh nyei Singx 
Lingh* yiem wuom 

gu'nguaaic youh mingh youh 
daaih. 

3 Tin-Hungh gorngv, "Oix zuqc 
maaih njang cuotv daaih."* 
Njang ziouc cuotv daaih aqv. 
4 Tin-Hungh buatc njang se 
longx nyei, yaac zorqv njang 
caux hmuangx bun nqoi. 
5 Njang ninh heuc "lungh 
hnoi zanc." Hmuangx aeqv, 
heuc "lungh muonz zanc." 
Maaih lungh hmuangx yaac 
maaih lungh ndorm.* Naaiv 
se da'yietv hnoi. 

® Tin-Hungh aengx gorngv, "Oix 
zuqc maaih nyungc ga'naaiv 
zaaux jienv zorqv gu'nguaaic 
nyei wuom caux ga'ndiev nyei 
wuom bun nqoi."* ^Tin- 
Hungh ziouc zeix cuotv wuov 
nyungc ga'naaiv daaih, zorqv 
wuom bun nqoi. Maaih deix 



yiem wuov nyungc ga naaiv 
ga'nyiec maengx gu'nguaaic. 
Maaih deix yiem ga'ndiev. 
Ziouc za'gengh hnangv naaic. 
®Wuov nyungc ga'naaiv ninh 
heuc "lungh." Maaih lungh 
hmuangx yaac maaih lungh 
ndorm. Naaiv se da'nyeic 
hnoi. 
® Tin-Hungh aengx gorngv, 
"Lungh ndiev nyei wuom oix 
zuqc gapv jienv yiem zunv 
yietc norm dorngx bun ndau 
cuotv daaih." Ziouc za'gengh 
hnangv naaic. i^ Maiv 

maaih wuom nyei dorngx 
Tin-Hungh heuc "ndau." 
Wuom gapv zunv nyei dorngx 
ninh heuc "koiv." Tin-Hungh 
buatc se longx nyei. 

11 Tin-Hungh aengx gorngv, 
"Ndau-beih oix zuqc cuotv 
miev cuotv ndiangx, se cuotv 
maaih nyim nyei lai-miev 
caux ziangh biouv maaih 
nyim nyei ndiangx yietc 
nyungc maaih yietc nyungc 
nyei buonv." Ziouc za'gengh 
hnangv naaic. i^jsj^jau cuotv 
miev cuotv ndiangx. Se cuotv 
lai-miev ziux ganh nyei buonv 
maaih nyim yaac cuotv 
biouv nyei ndiangx. Biouv 
ziux ganh nyei buonv maaih 
nyim. Tin-Hungh buatc se 



1:2 Singx Lingh &,! nziaaux Fai qaqv. 1:5 Ziux Hipv'^lu Mienh funx, yietc norm hnoi 
yiem lungh hmuangx taux lungh hmuangx. 

1:1* Yo^han 1;1 1:3* 2 Koninno 4:6 1:8-8® 2 Bide 3:5 

longx nyei. i^Maaih lungh 
hmuangx yaac maaih lungh 
ndorm. Naaiv se da'faam 
hnoi. 

i^Tin-Hungh gomgv, "Oix zuqc 
maaih njang yiem gu'nguaaic 
lungh bun nqoi lungh hnoi 
zanc caux lungh muonz 
zanc yaac zoux jangx-hoc 
biux mengh hnoi, hnyangx, 
caux gueix. ^*^ Naaiv deix 
njang oix zuqc yiem 
gu'nguaaic lungh ziux lungh 
ndiev njang." Ziouc za'gengh 
maaih aqv. ^^Tin-Hungh 
zeix cuotv i norm domh 
njang daaih. Hlo wuov norm 
ninh bun gunv lungh hnoi 
zanc. Faix wuov norm gunv 
lungh muonz zanc. Ninh 
aengx zeix hleix cuotv daaih 
aqv. i^Ninh bun naaiv 
deix njang yiem wuov lungh 
ziux njang ga'ndiev ndau, 
i^gunv lungh hnoi gunv 
lungh muonz, bun nqoi 
njang caux hmuangx. Tin- 
Hungh buatc se longx nyei. 
1® Maaih lungh hmuangx yaac 
maaih lungh ndorm. Naaiv se 
da'feix hnoi. 

20Tin-Hungh aengx gorngv, 
"Wuom gu'nyuoz oix zuqc 
cuotv maaih maengc nyei 
ga'naaiv hiaangx daaih 
buangv wuom-ndiev. Yaac 
oix zuqc maaih norqc 
yiem ndaamh lungh ndaix 
mingh ndaix daaih ndau- 
beih gu'nguaaic." ^^ Tin- 
Hungh ziouc zeix cuotv 
yiem koiv hlo haic nyei 



domh mbiauz caux nyungc- 
nyungc yiem wuom maaih 
maengc nyei, haih dongz 
nyei, yietc guanh yietc guanh 
nyei ga'naaiv, yietc nyungc 
maaih yietc nyungc nyei 
buonv. Ninh yaac zeix cuotv 
nyungc-nyungc norqc yietc 
nyungc maaih yietc nyungc 
nyei buonv. Tin-Hungh buatc 
se longx nyei. ^^ Tin-Hungh 
buang waac bun naaiv deix 
yietc zungv ga'naaiv. Ninh 
gorngv, "Oix zuqc hiaangx 
daaih buangv koiv. Norqc 
yaac oix zuqc hiaangx 
daaih yiem lungh ndiev." 
23 Maaih lungh hmuangx yaac 
maaih lungh ndorm. Naaiv se 
da'hmz hnoi. 
24 Tin-Hungh aengx gomgv, 
"Ndau-beih oix zuqc cuotv 
nyungc-nyungc maaih maengc 
nyei ga'naaiv, sa«ng-kuv, 
hieh zoih caux nyungc- 
nyungc nyorng ndau nyei 
ga'naaiv. Yietc nyungc maaih 
yietc nyungc nyei buonv." 
Ziouc za'gengh maaih aqv. 
25 Tin-Hungh zeix cuotv hieh 
zoih caux saeng-kuv yietc 
nyungc maaih yietc nyungc 
nyei buonv, caux nyungc- 
nyungc nyorng ndau-beih 
nyei ga'naaiv, yietc nyungc 
ziux yietc nyungc nyei buonv. 
Tin-Hungh buatc se longx 
nyei. 

2« Tin-Hungh aengx gorngv, 
"Mbuo oix zuqc ziux mbuo 
nyei fangx zeiv zeix mienh 
daaih zuangv mbuo yaac 

hnangv mbuo nor,® bun ninh 
mbuo gunv koiv gu'nyuoz 
nyei mbiauz, yiem ndaamh 
lungh nyei norqc, nyungc- 
nyungc saeng-kuv, yaac gunv 
nyungc-nyungc nyorng ndau- 
beih nyei ga'naaiv." 

27 Tin-Hungh ziouc ziux ninh ganh 

nyei fangx zeiv zeix 

baamh mienh, 
se ziux Tin-Hungh ganh nyei 

fangx zeix mienh daaih, 
ninh zeix cuotv benx m'jangc 

m'sieqv.* 

2® Tin-Hungh buang waac 
bun ninh mbuo. Ninh gorngv, 
"Meih mbuo oix zuqc 
maaih fu'jueiv hiaangx daaih 
buangv lungh ndiev yaac 
gunv duqv mbuoqc lungh 
ndiev nyei ga'naaiv. Oix zuqc 
gunv yiem koiv nyei mbiauz, 
yiem ndaamh lungh nyei 
norqc, caux nyungc-nyungc 
maaih maengc, nyorng ndau- 
beih nyei ga'naaiv." 

2® Tin-Hungh aengx gorngv, 
"Mange maah! Yie zorqv 
yiem buangv ndau-beih haih 
cuotv nyim nyei nyungc- 
nyungc lai-miev caux nyungc- 
nyungc ndiangx maaih nyim 
nyei biouv jiu bun meih 
mbuo nyanc. ^^Yiem ndau- 
beih nyei saeng-kuv hieh 
zoih, yiem ndaamh lungh 
nyei yietc zungv norqc caux 
haih nyorng ndau-beih maaih 
maengc nyei yietc zungv 
ga'naaiv, yie zorqv nyungc- 
nyungc miev-maeng bun ninh 



mbuo zoux nyanc nyei 
ga'naaiv." Ziouc za'gengh 
hnangv naaic. 

31 Tin-Hungh mange ninh 
zeix daaih nyei nyungc- 
nyungc ga'naaiv, buatc 
za'gengh longx haic. Maaih 
lungh hmuangx yaac maaih 
lungh ndorm. Naaiv se 
da'luoqc hnoi. 
^ 1 Lungh ndau caux maanc 

sd muotc hnangv naaiv nor zeix 
ziangx nzengc aqv.® 

^Taux da'cietv hnoi Tin-Hungh 
zoux ziangx ninh zoux 
nyei gong, da'cietv hnoi 
ninh ziouc dingh gong hitv 
kuonx. 3 Tin-Hungh ceix 
fuqv da'cietv hnoi bun wuov 
norm hnoi benx cing-nzengc 
hnoi, weic zuqc ninh zeix 
lungh zeix ndau nyei gong 
ziangx. Ninh yaac dingh gong 
hitv kuonx. 

E'nden Huingx 

^Zeix lungh zeix ndau nyei jauv- 
louc se hnangv naaiv. 

Ziouv Tin-Hungh zeix lungh 
zeix ndau wuov zanc, ^ndau 
maiv gaengh maaih haaix nyungc 
miev ndiangx. Maiv gaengh maaih 
haaix nyungc ga'naaiv-nyim guqc 
nyaah cuotv, weic zuqc Ziouv Tin- 
Hungh maiv gaengh bun mbiungc 
njiec ndau-beih. Yaac maiv gaengh 
maaih mienh ziouc maiv gaengh 
maaih haaix dauh zoux lingh zoux 
ndeic. ®Kungx maaih wuom yiem 
ndau-ndiev saamx cuotv daaih bun 
ndau ndorn gormx nzengc hnangv. 

^Zoux gau, Ziouv Tin-Hungh aengx 
zorqv deix nie nanv cuotv dauh 
mienh daaih yaac biomv maaih 
maengc nyei qiex bieqc wuov dauh 
mienh nyei mba'zorng. Wuov dauh 
mienh ziouc nangh daaih aqv.* 

® Ziouv Tin-Hungh ziouc zoux 
norm huingx yiem dong bung 
maengx, E^nden wuov, yaac bun 
ninh zeix daaih wuov dauh mienh 
yiem wuov norm huingx gu^nyuoz. 
® Ziouv Tin-Hungh yaac bun nyungc- 
nyungc ndiangx yiem ndau cuotv 
daaih nzueic liyei, kuh mange haic, 
maaih biouv kuv nyei weic zoux 
nyanc hopv. Huingx mbu'ndongx 
maaih i zungh ndiangx. Maaih 
zungh ziangh maengc biouv.* 
Maaih zungh aeqv, bun mienh hiuv 
duqv longx hiuv duqv waaic nyei 
biouv. 

i^E^nden Deic-Bung maaih diuh 
ndaaih houc bieqc mingh yungz 
wuov norm huingx. Cuotv ziqc 
E^nden wuov diuh ndaaih ziouc bun 
zoux biei caax mi'aqv. ^^Da'yietv 
caax heuc Bison Ndaaih, Houc 
gormx Haa"wi"laa Deic-Bung. Yiem 
naaic maaih jiem-ciangv. i^^Wi^Qy 
norm deic-bung nyei jiem zien haic. 
Aengx maaih nyungc ndiangx-zung 
ndaang haic caux nyungc jaaix 
haic nyei la'bieiv-siqv nzueic nyei.) 
i^Da'nyeic caax heuc Gi^hon 
Ndaaih, Houc gormx nzengc Kutv 
Deic-Bung. i^Da'faam caax heuc 
Taigitc Ndaaih, Houc gan Ate ''si "He 
Deic-Bung nyei dong bung maengx 
mingh. Da'feix caax, mbuox heuc 
Yu"fe"ditc Ndaaih. 

i'^ Ziouv Tin-Hungh ziouc bun 
ninh zeix daaih wuov laanh mienh 
yiem E^nden Huingx, bun ninh 



fioux yaac goux jienv. i® Ziouv 
hate ninh, "Yiem naaiv huingx 
gu'nyuoz haaix zungh biouv nyanc 
duqv nyei. ^^Mv baac bun mienh 
hiuv duqv longx hiuv duqv ciouv 
wuov zungh cin-maanc maiv dungx 
nyanc. Se gorngv meih nyanc nor, 
dongh wuov hnoi za'gengh oix zuqc 
daic aqv." 

1® Ziouv Tin-Hungh aengx 
gorngv, 'Wduqc laanh mienh ganh 
yiem hnangv se maiv horpc. Yie 
aengx oix zeix dauh daaih puix 
ninh, caux ninh zoux doic tengx 
ninh." 

^®Ninh ziouc zorqv deix nie 
daaih nanv nyungc-nyungc yiem 
ndau nyei hieh zoih saeng-kuv caux 
nyungc-nyungc yiem ndaamh lungh 
nyei norqc, ziouc dorh daaih bun 
wuov laanh mienh mange gaax, 
haaix nyungc horpc zuqc cuotv 
haaix nyungc mbuox. Wuov dauh 
mienh tengx naaiv deix maaih 
maengc nyei ga*naaiv cuotv mbuox 
heuc haaix nyungc, wuov nyungc 
ga'naaiv ziouc duqv mbuox heuc 
wuov nyungc aqv. ^^Na,mv dauh 
mienh tengx cuotv nzoih nyungc- 
nyungc saeng-kuv nyei mbuox caux 
yiem ndaamh lungh nyei norqc caux 
yietc zungv yiem lomc nyei hieh zoih 
nyei mbuox, core buatc maiv maaih 
yietc dauh puix ninh, caux ninh 
zoux doic, tengx ninh. 

21 Ziouv Tin-Hungh ziouc bun 
wuov dauh mienh bueix m'njormh 
ndo nyei. M'njormh wuov zanc, 
ninh zorqv diuh wuov dauh mienh 
nyei la'saengx mbungv aengx bun 
orv ziangh ndipc mi'aqv. 22Ziouv 
Tin-Hungh longc yiem m'jangc dorn 
zorqv cuotv wuov diuh la'saengx 

mbungv zoux benx dauh m'sieqv 
dorn, aengx dorh daaih taux 
m'jangc dorn wuov. 

23Wuov dauh m'jangc dorn ziouc 
gorngv, 

"Dongh naaiv aqv. Mbungv yaac 
yie nyei mbungv benx 
daaih. 
Orv yaac yie nyei orv benx 
daaih. 
Oix zuqc tengx ninh cuotv 

mbuox heuc m'sieqv dorn, 
weic zuqc ninh yiem m'jangc 
dorn cuotv daaih." 

24 Weic naaiv m'jangc dorn dorng 
jaa, leih ninh nyei diex maac, caux 
jienv ninh nyei auv benx yietc dauh 
mi 'aqv.® ^sf^^aiy dauh m'jangc 
dorn caux ninh nyei auv laengh 
gaengv nyei yiem mv baac laanh 
maiv nyaiv laanh. 

Mienh maiv muangx waac 

^ ^Ziouv Tin-Hungh zeix daaih 
o nyei yietc zungv dongh naang 
gauh guaix jiex.® Naang naaic 
gaax wuov dauh m'sieqv dorn, "Tin- 
Hungh za'gengh gorngv maiv bun 
meih mbuo nyanc yiem naaiv huingx 
gu'nyuoz nyei haaix nyungc biouv 
fai?" 

2 Wuov dauh m'sieqv dorn dau, 
"Yiem huingx gu'nyuoz nyei nyungc- 
nyungc biouv yie mbuo nyanc 
duqv nyei. ^Mv baac Tin-Hungh 
gorngv, 'Yiem huingx mbu'ndongx 
wuov zimgh ndiangx nyei biouv cin- 
maanc maiv dungx nyanc, Hemh 
maiv dungx muoqv. Maiv zei aeqv, 
meih mbuo zungv zuqc daic aqv.'" 



4 Naang gorngv mbuox m'sieqv 
dorn, "Meih mbuo maiv daic 
lorqc.® '^Tin-Hungh hnangv naaiv 
nor gorngv weic zuqc ninh hiuv 
duqv meih mbuo nyanc liuz, meih 
mbuo haih hnamv duqv tong,* yaac 
hnangv ninh nor, haih hiuv duqv 
longx hiuv duqv waaic." 

®Wuov dauh m'sieqv dorn mange 
buatc wuov zungh biouv nzueic nyei, 
daaix nyanc kuv nyei. Ninh yaac 
hnamv daaih se gorngv haih bun 
mienh guai nor, za'gengh longx haic. 
Ninh ziouc gaeqv daaih nyanc aqv. 
Aengx bun deix ninh nyei nqox 
nyanc. '^ Nyanc liuz, ninh mbuo 
i dauh haih hnamv duqv tong,* 
hiuv duqv nyungc-nyungc yaac hiuv 
duqv ninh mbuo laengh gaengv 
nyei yiem. Ninh mbuo ziouc zorqv 
ngongh nyorx ndiangx-normh lunh 
daaih pongx jienv aqv. 

®Wuov hnoi, lungh maanz- 
hmuangx nyei ziangh hoc, ninh 
mbuo haiz Ziouv Tin-Hungh yiem 
huingx gu'nyuoz yangh jauv. Wuov 
dauh m'jangc dorn caux ninh 
nyei auv ziouc bieqc huingx nyei 
ndiangx-lomc mingh bingx jienv 
Ziouv. ®Mv baac Ziouv Tin- 
Hungh heuc wuov dauh m'jangc 
dorn, "Meih yiem haaix laeh?" 

i^Wuov dauh m'jangc dorn dau, 
"Yie haiz meih yiem naaiv huingx. 
Yie gamh nziex haic weic zuqc yie 
laengh gaengv nyei yiem ziouc bingx 
meih." 

11 Ziouv Tin-Hungh naaic gaax, 
"Haaix dauh mbuox meih meih 
nyei sin laengh gaengv? Meih nyanc 
dongh yie hate meih maiv dungx 

nyanc wuov zungh biouv mi'aqv 
saah?" 

12 Wuov dauh m'jangc dorn dau, 
"Dongh meih bun daaih caux yie 
yiem naaiv wuov dauh m'sieqv dorn, 
ninh bun naaiv zungh ndiangx nyei 
biouv yie, yie ziouc nyanc mi'aqv." 

i^Ziouv Tin-Hungh naaic gaax 
wuov dauh m'sieqv dorn, "Meih 
zoux haaix nyungc hnangv naaic 
nor?" 

Wuov dauh m'sieqv dorn dau, 
"Naang ganh nduov yie, yie ziouc 
nyanc."® 

Tin-Hungh dingo zuiz 

i^Ziouv Tin-Hungh mbuox wuov 
diuh naang, "Laaix meih hnangv 
naaiv nor zoux, 

Meih ziouc zuqc houv gauh camv 
yietc zungv saeng-kuv,* 
gauh camv yietc zungv hieh 
zoih. 
Meih oix zuqc longc ga'sie luih 
jienv gan ndau mingh, 
yietc seix oix zuqc nyanc 
nie-mbung. 
^^ Yie oix bun meih caux naaiv 
dauh m'sieqv dorn daav 
win, 
yaac bun meih nyei zeiv-fun 
caux ninh nyei zeiv-fun 
zoux win- wangv. 
Ninh nyei zeiv-fun oix mborqv 

meih nyei m'nqorngv huv, 
meih yaac oix nyorqv ninh 
nyei zaux-nqo." 



1® Tin-Hungh yaac gorngv mbuox 
wuov dauh m'sieqv dorn, 

"Maaih sin nyei ziangh hoc yie 
oix jaa tipv bun meih 
kouv. 
Ndutv sin nyei ziangh hoc 
meih oix zuqc mun. 
Mv baac meih core oix longc 
meih nyei nqox. 
Meih nyei nqox yaac oix gunv 
jienv meih." 

1*^ Tin-Hungh yaac gorngv mbuox 
Aa'ndam, "Laaix meih muangx 
meih nyei auv nyei waac, nyanc 
dongh yie hate meih 'Maiv dungx 
nyanc wuov zungh biouv,' 

Ndau ziouc weic meih zoux nyei 
sic zuqc houv.® 
Meih yietc seix oix zuqc 

bangc ndau 
zoux gong kouv cingx duqv 
nyanc. 
1® Ndau oix weic meih cuotv miev 
cuotv njimv. 
Meih yaac oix zuqc nyanc 
yiem ndau cuotv nyei 
lai-miev. 
1® Meih oix zuqc zoux gong kouv 
cuotv ziex sin hanc 
wuov deix ndau cingx daaih 
haih cuotv deix ga'naaiv. 
Zoux taux meih aengx nzuonx 
benx nie, 
weic zuqc meih se nie benx 
daaih. 
Meih se nie. 

meih oix zuqc aengx benx 
nzunc nie aqv." 

20Aa"ndam* tengx ninh nyei 
auv cuotv mbuox heuc Haawaa,** 
weic zuqc ninh zoux lungh ndiev 
mienh nyei maa. 

2iZiouv Tin-Hungh longc saeng- 
kuv nyei ndopv zoux lui-houx bun 
Aa'ndam caux ninh nyei auv, 
Haawaa, zuqv. 

Aa'ndam caux Haawaa 
zuqc zunc cuotv huingx 

22 Ziouv Tin-Hungh aengx 
gorngv, "Ih zanc wuov laanh mienh 
se hnangv mbuo nor, hiuv duqv 
haaix nyungc longx haaix nyungc 
waaic. Oix zuqc maiv dungx bun 
ninh sung buoz mingh gaeqv ziangh 
maengc nyei biouv nyanc ziouc yietc 
liuz duqv ziangh jienv."* 23 2iouv 
Tin-Hungh ziouc zunc ninh cuotv 
E'nden Huingx yaac bun ninh 
zoux Hangx-ndeic yiem nanv ninh 
daaih wuov deix nie. 24 2iouv zunc 
wuov laanh mienh cuotv Huz, yiem 
E^nden Huingx nyei dong bung 
maengx, Ziouv bun se'le^mbim* 
zuov jienv. Aengx maaih zung 
maaih douz nyei nzuqc ndaauv 
guinh guinh biei bung, zuov jienv 
mingh ziangh maengc biouv nyei 
ndiangx wuov diuh jauv. 

